നിപ: കണ്ണൂര്, മലപ്പുറം, വയനാട് ജില്ലകളില് ജാഗ്രത വേണമെന്ന് കേന്ദ്ര ആരോഗ്യ മന്ത്രാലയം തിരുവനന്തപുരം: നിപ വൈറസ് ബാധിച്ച് 12കാരന് മരിച്ചതിന്റെ പശ്ചാത്തലത്തില് സ്വീകരിക്കേണ്ട നടപടികള് ശിപാര്ശ ചെയ്ത് കേന്ദ്രം. കോഴിക്കോട് നിപ സ്ഥിരീകരിച്ച പശ്ചാത്തലത്തില് തൊട്ടടുത്തുള്ള മലപ്പുറം, കണ്ണൂര്, വയനാട് എന്നീ ജില്ലകളില് കൂടുതല് ജാഗ്രത പാലിക്കണമെന്ന് കേന്ദ്രം സംസ്ഥാനത്തിന് അയച്ച കത്തില് വ്യക്തമാക്കുന്നു. നിപ ബാധിച്ച് മരിച്ച കുട്ടിയുടെ വീട് നേരത്തെ കേന്ദ്ര സംഘം സന്ദര്ശിച്ചിരുന്നു. നാഷണല് സെന്റര് ഫോര് ഡിസീസ് കണ്ട്രോളില് നിന്നുള്ള സംഘമാണ് ജില്ലയില് സന്ദര്ശനം നടത്തിയത്. കുട്ടിയുമായി ബന്ധപ്പെട്ട കാര്യങ്ങളും വിവിധ സാമ്ബിളുകളും പരിശോധിച്ചിരുന്നു. ഈ റിപ്പോര്ട്ടിന്റെ അടിസ്ഥാനത്തിലാണ് സംസ്ഥാനം സ്വീകരിക്കേണ്ട നടപടികളെക്കുറിച്ച് കേന്ദ്ര ആരോഗ്യ സെക്രട്ടറി രാജേഷ് ഭൂഷണ് കേരള ചീഫ് സെക്രട്ടറി വിപി ജോയിക്ക് കത്തയച്ചത്.